O **Γιώργος Λαζόγκας** (Λάρισα 1945 – 5 Ιουλίου 2022) ήταν Έλληνας ζωγράφος.

Βιογραφία
---------

### Νεανικά χρόνια

Γεννήθηκε το 1945 στη Λάρισα. Ολοκλήρωσε τις σπουδές του στην Αρχιτεκτονική στο Αριστοτέλειο Πανεπιστήμιο Θεσσαλονίκης (1963-1970) έχοντας ως δάσκαλο τον Χρήστο Λεφάκη Αρχειοθετήθηκε 2018-11-29 στο Wayback Machine. και αργότερα στην ζωγραφική στην Ecole des Arts Decoratifs στο Παρίσι (1976) με υποτροφία της κυβέρνησης της Γαλλίας. Μετά την αποφοίτηση του (1970) ξεκίνησε να διδάσκει σχέδιο και ζωγραφική στην σχολή της Αρχιτεκτονικής στο Α.Π.Θ. έως και το 1999 και λίγο αργότερα υπήρξε καθηγητής ζωγραφικής στην Ανώτατη Σχολή Καλών Τεχνών στην Αθήνα .Ταυτόχρονα είχε αρχίσει να εκθέτει τα έργα του μαζί και με άλλους ζωγράφους στο Ινστιτούτο Γκαίτε στη Θεσσαλονίκη ενώ το 1972 βραβεύθηκε πρώτος στον διαγωνισμό της ελληνοαμερικανικής ένωσης.

### Η σχέση του με την τέχνη

Η τέχνη αποτελούσε αναπόσπαστο κομμάτι της ζωής του καθώς ασχολήθηκε με αυτή σε όλες τις φάσεις της ζωής του .Τον απασχολούσε ιδιαίτερα το να καταγράφει τις διάφορες φάσεις ενός αντικειμένου καθώς έφτανε στην διαδικασία της καταστροφής του. Στην δεκαετία του '70 ξεκίνησε να ασχολείται ιδιαίτερα με την φωτογραφία και την χρήση των διάφορων τεχνικών τυπώματος. Έδωσε έμφαση, επίσης, στην δημιουργία κολλάζ με ποικίλους τρόπους όπως είναι η χρήση σπρέι και τα φωτοαντίγραφα. Την ίδια περίπου περίοδο κατάφερε να εγκαινιάσει το Παλίμψηστο, το οποίο διαδραμάτισε σημαντικό ρόλο στο πλαίσιο καταγραφής του χρόνου στην νέα του εικόνα. Κατά τη δεκαετία του 1980 συνεχίζει να εξελίσσεται και να εμπλουτίζει το βιογραφικό του στον τομέα της τέχνης, εισάγοντας την νέα ενότητα της Τυφλής Ζωγραφικής. Αυτή η ειδική γραφή η οποία χαρακτηρίζεται αυτόματη, αποτελεί έναν σύνθετο συνδυασμό αποτελούμενο από την χρήση καρμπόν, υφασμάτων και τελάρων. Αξιοσημείωτη ήταν επίσης και η επαναδιατύπωση του Παλίμψηστου στο πλαίσιο της ενότητας Θραύσματα. Πρόκειται για ένα θεώρημα βασισμένο στο τέλος μιας συνολικής εικόνας που αποτυπώνει το όλον. Χαρακτηριστικά σημεία στα έργα του Λαζόγκα είναι η διαδικασία επεξεργασίας της ύλης καθώς και το βιωματικό και ταυτόχρονα υπαρξιακό τους περιεχόμενο.

### Εκθέσεις των έργων του

Ιδιαίτερα δημοφιλείς ήταν οι ατομικές του εκθέσεις στις οποίες εκθέτονταν τα έργα του. Κάποιες από αυτές ήταν :

* Το 2006, «Α4 Αναδρομική Σχεδίου», Μακεδονικό Μουσείο Σύγχρονης Τέχνης, Θεσσαλονίκη Ατομική Έκθεση, Μουσείο Μπενάκη, Αθήνα
* Το 2008, «Διαδρομές», μόνιμη εικαστική εγκατάσταση, Αττικό Μετρό, σταθμός Ελαιώνα
* Το 2012, "Errata", Γκαλερί Ζουμπουλάκη, Αθήνα

Εκτός από τις δικές του μοναδικές εκθέσεις είχε διεξαγάγει και ομαδικές εκθέσεις διεθνώς όπως στο Παρίσι 1980-81 ,Μπιενάλε της Λισαβόνας 1980,Τριενάλε Wroclaw 1981 κ.α.

Παραπομπές
----------

1. 1 2 3 4  collection.emst.gr/en/artists/%ce%9b%ce%b1%ce%b6%cf%8c%ce%b3%ce%ba%ce%b1%cf%82-%ce%93%ce%b9%cf%8e%cf%81%ce%b3%ce%bf%cf%82/. Ανακτήθηκε στις 13  Δεκεμβρίου 2020.
2. 1 2 3 4 5 6 7 8  dp.iset.gr/en/artist/view.html?id=1031. Ανακτήθηκε στις 5  Νοεμβρίου 2020.
3. 1 2 3  www.nationalgallery.gr/el/zographikh-monimi-ekthesi/painter/lazogkas-giorgos.html. Ανακτήθηκε στις 5  Νοεμβρίου 2020.
4. ↑  www.iefimerida.gr/politismos/giorgos-lazogkas-pethane.
5. ↑  www.newsit.gr/ellada/pethane-o-zografos-giorgos-lazogkas-edine-maxi-me-ton-karkino/3557874/.
6. ↑  Ανακτήθηκε στις 6  Ιουλίου 2022.
7. ↑  «Καλλιτέχνες :: Λαζόγκας Γιώργος - lefakis galleries». *www.lefakis.gr*. Ανακτήθηκε στις 5 Ιουνίου 2021.
8. ↑  «Λαζόγκας Γιώργος | Zoumboulakis Galleries». *www.zoumboulakis.gr*. Ανακτήθηκε στις 5 Ιουνίου 2021.
9. ↑  «Γιώργος Λαζόγκας, Το Τυχαίο ως Μέθοδος | LiFO». *www.lifo.gr*. 29 Μαρτίου 2018. Ανακτήθηκε στις 5 Ιουνίου 2021.
10. ↑  «Γιώργος Λαζόγκας, Το Τυχαίο ως Μέθοδος | LiFO». *www.lifo.gr*. 29 Μαρτίου 2018. Ανακτήθηκε στις 5 Ιουνίου 2021.
11. ↑  «Λαζόγκας Γιώργος | Zoumboulakis Galleries». *www.zoumboulakis.gr*. Ανακτήθηκε στις 5 Ιουνίου 2021.
12. ↑  «Γιώργος Λαζόγκας, Το Τυχαίο ως Μέθοδος | LiFO». *www.lifo.gr*. 29 Μαρτίου 2018. Ανακτήθηκε στις 5 Ιουνίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 264941758
* **ΕΒΕ**: 22507
* **BiblioNet**: **13547**
* LCCN: no2012058261
* GND: 133052311

 |

 |